
RESPUBLIKINĖ IKIMOKYKLINIO IR PRIEŠMOKYKLINIO AMŽIAUS VAIKŲ KŪRYBINIŲ DARBŲ PARODA 
„PIEŠIU LIETUVĄ 2024“ 
NUOSTATAI

I. BENDROJI DALIS

1. Šie nuostatai reglamentuoja Respublikinės ikimokyklinio ir priešmokyklinio amžiaus vaikų kūrybinių darbų parodos „Piešiu Lietuvą 2024“ (toliau – parodos) tikslą, uždavinius, dalyvius, organizavimo ir vykdymo tvarką bei trukmę.
2. Projekto organizatorius – Kauno lopšelis-darželis ,,Pagrandukas“.
3. Projekto iniciatorės Kauno lopšelio-darželio „Pagrandukas“ mokytojos Jurgita Bloveščiūnienė, Audronė Daugėlaitė ir vyr. mokytoja Nijolė Bekampienė.
4. Projekto koordinatorė – direktorė dr. Edita Maciulevičienė.

II. PARODOS TIKSLAS IR UŽDAVINIAI

5. Tikslas - ugdyti vaikų pilietiškumą ir tautinės savimonės jausmą, skatinti domėtis Lietuvos simbolika, istorija, gamtos vaizdais, juos perteikti kūrybinės raiškos priemonėmis. 

6. Uždaviniai:
6.1. Stiprinti vaikų tapatumo jausmą, pilietiškumą ir patriotiškumą.
6.2. Skatinti vaikų saviraišką, kūrybiškumą piešiant Lietuvą pasirinkta technika.
6.3. Plėtoti kūrybinį bendradarbiavimą tarp Lietuvos ikimokyklinių ir priešmokyklinių ugdymo įstaigų.

III.  PARODOS DALYVIAI

7. Parodoje kviečiami dalyvauti Lietuvos ikimokyklinio ir priešmokyklinio ugdymo įstaigų vaikai, pedagogai, pagalbos vaikui specialistai, tėvai.



IV. PARODOS ORGANIZAVIMO IR VYKDYMO TVARKA

8. Kūrybinių darbų pateikimo trukmė - nuo 2024 m. vasario 5 d. iki kovo 7 d.
9. Norintys	dalyvauti parodoje, kviečiami užpildyti registracijos	anketą: https://forms.gle/9vxSHJL2PTc6Sa7DA  
10. Ugdytiniai kartu su tėvais, pedagogais, pagalbos vaikui specialistais, piešia Lietuvą. Priemones, medžiagas renkasi patys kūrėjai.
11. Kūrinio autorius(iai) gali būti 1 vaikas, keli vaikai ar grupė vaikų.
12. Mokytojas vaikų kūrinius kokybiškai nufotografuoja ar skenuoja. Nuotraukos formatas – JPG (JPEG).
13. Mokytojas kūrinių nuotraukas patalpina uždaroje Facebook grupėje ,,Piešiu Lietuvą 2024“ nuo 2024 m. vasario 5 d. iki kovo  7 d. Prie patalpintos nuotraukos užrašo kūrinio autoriaus(ių) vardą(us) ar grupės pavadinimą, vaikų amžių, mokytojo vardą, pavardę, įstaigos   pavadinimą.

V. BAIGIAMOSIOS NUOSTATOS

14. Dalyvavimas parodoje reiškia autoriaus sutikimą su visomis parodos sąlygomis.
15. Autorius, pateikdamas fotografijas, patvirtina, kad turi tėvų (globėjų) sutikimus viešinti
       vaikų fotografijas.
16. Parodos nuostatai skelbiami įstaigos internetinėje svetainėje https://www.ldpagrandukas.lt/
      ir Facebook puslapyje ,,Kauno lopšelis-darželis ,,Pagrandukas“ bei socialinio tinklo  Facebook grupėje „AUKLĖTOJA AUKLĖTOJAI“.
17. Pažymos ir padėkos parodos dalyviams bus patalpintos Facebook grupėje „Piešiu Lietuvą 2024”.
18. Dalyvių kūrybinių darbų parodos foto albumas bus publikuojamas Kauno lopšelis-darželis „Pagrandukas“ internetinėje svetainėje  https://www.ldpagrandukas.lt/. , Kauno lopšelis-darželis „Pagrandukas“ Facebook puslapyje „Kauno lopšelis-darželis Pagrandukas“ ir uždaroje Facebook grupėje ,,Piešiu Lietuvą 2024“. 
19. Projekto organizatoriai, esant būtinybei, pasilieka teisę keisti taisykles, sąlygas.

PARODOS INICIATORĖS:
Jurgita Bloveščiūnienė – Kauno lopšelio-darželio „Pagrandukas“ mokytoja 
Audronė Daugėlaitė – Kauno lopšelio-darželio „Pagrandukas“ mokytoja 
Nijolė Bekampienė – Kauno lopšelio-darželio „Pagrandukas“ vyr. mokytoja


PARODOS KOORDINATORĖ:
Dr. Edita Maciulevičienė – Kauno lopšelio-darželio „Pagrandukas“ direktorė. 

Kilus klausimams skambinti projekto iniciatorėms telefonu +37066605061

